text: To hold i krise møder hinanden
  29 marts 2015 kl. 08.38
  Fredericia møder Horsens søndag aften i 1. division i fodbold. Fredericia er i alvorlig krise. Det samme er Horsens.
  FC Fredericia har et scoringsproblem. 
  Et alvorligt et. 
  I 20 kampe har holdet kun scoret 17 mål, og ligger nu under nedrykningsstregen.
  Holdets offensiv er simpelthen blandt de ringeste i 1. division.
  Også AC Horsens er i problemer. Ikke så meget sportsligt, men økonomisk. Klubben har været tæt på at gå fallit og har fortsat svære økonomiske vanskeligheder. Direktøren er blevet fyret og klubben har forsøgt at få afsat en række dyre spillere.
  Kampen spilles kl. 18 i Horsens.
  